Kandidati za EU traže instrukcije oko ICC-a. 23/8/02 - 2002-08-23
Kako je rekao jedan od zvaničnika Evropske komisije, niko ne može osporiti činjenicu da je Amerika bila uvijek prva kada je trebalo zau
U Brisel su stigli zahtjevi više zemalja, uključujući i one s područja Balkana, koje traže savjet i zajednički stav 'petnaestorice' povodom američke inicijative o odvojenim sporazumima o imunitetu američkih dužnosnika pred Medjunarodnim sudom za ratne zločine. Nakon što je Rumunija, prva i jedina evropska zemlja koja je poslije Izraela, 1. augusta prihvatila američku ponudu, EU je preporučila svim zemljama-kandidatima za punopravno članstvo da "prethodno razmisle" i konsultiraju Brisel. Takva preporuka shavaćena je kao upozorenje, u situaciji kada niti jednoj od zemalja koje očekuju siglane EU, nije stalo do zahladjenja odnosa sa Sjedinjenim Državama. Na drugoj strani - sve ove zemlje imaju svaka svoje posebne odnose sa EU, kojih se ne mogu odreći ni po cijenu oštrih prijekora iz Washingtona. Prva prilika za razmjenu mišljenja o američkoj inicijativi biće predstojeća medjunarodna konferencija za prevenciju sukoba koja će se 28. i 29. ovog mjeseca održati u švedskom gradu Helsinborgu, na kojoj će učestvovati i visoki predstavnik EU za medjunarodne odnose, Javier Solana. Već sutradan, u Elsinoru kraj Kopenhagena će početi neformalno dvodnevno zasijedanje šefova diplomatije EU, na kojem će biti riječi o svim ključnim pitanjima zajedničke vanjske politike. Iako nije zvanično najavljeno, prema izvoru u Briselu, i pitanje odnosa prema Medjunarodnom krivičnom sudu biće tema skupa jer, kako kaže ovaj izvor, " ono spada u grupu vrućih tema". Zbog neformalnog karaktera skupa neće biti ni formalnih odluka i zaključaka. Medjutim, kada je riječ o Medjunarodnom krivičnom sudu, i sama preporuka Unije, ako je uopšte i bude, biće pouzdan putokaz ostalim zemljama prilikom utvrdjivanja vlastitog odnosa prema američkoj inicijativi. U Briselu se, uz to, ne osporava legimitet američkoj diplomatskoj kampanji pridobijanja istomišljenika u vezi sa imunitetom američkih vojnika, pogotovo što, kako je rekao jedan od zvaničnika Evropske komisije, niko ne može osporiti činjenicu da je Amerika bila uvijek prva kada je trebalo zaustavljati ratove i čuvati mir.